sagorsarker/bangla-wikipedia huggingface dataset:
গেটওয়ে একাডেমী জুনিয়র কলেজ, বাইহাটা চারিআলি

গেটওয়ে একাডেমী জুনিয়র কলেজ বা গেটওয়ে একাডেমী কনিষ্ঠ মহাবিদ্যালয় () ভারত-এর উত্তর পূর্বাঞ্চল-এর রাজ্য আসাম-এর কামরূপ জেলার বাইহাটা চারিআলিতে অবস্থিত একটি উচ্চতর-মাধ্যমিক শ্রেণীর কলেজ। অঞ্চলটির কয়েকজন অগ্রণী শিক্ষাবিদদের উদ্যোগে ২০০৪ সালে কলা এবং বাণিজ্য শাখার অন্তর্ভুক্তিতে এই কনিষ্ঠ মহাবিদ্যালয়টি প্রতিষ্ঠা করা হয়েছিল। ২০১৭ বর্ষ থেকে মহাবিদ্যালয়টিতে বিজ্ঞান শাখারও সূচনা করা হয়। আসাম উচ্চতর মাধ্যমিক শিক্ষা সংসদ-এর পাঠ্যক্রমের অধীনস্থ এই মহাবিদ্যালয়টি বিভিন্ন দিকে সুনাম অর্জন করে বৃহত্তর বাইহাটা চারিআলি অঞ্চলটির মধ্যে একটি প্রথম সারির কনিষ্ঠ মহাবিদ্যালয় রূপে পরিগণিত হয়েছে।
বাইহাটা চালিআলির উত্তর দিকের গোরেশ্বর সংযোগী পথটিতে অবস্থিত কনিষ্ঠ মহাবিদ্যালয়টির গুয়াহাটির জালুকবাড়ি থেকে দূরত্ব প্রায় ৩০ কিলোমিটার। চারিদিকের বেজেরা, দেউদুয়ার, গোপেশ্বর, কমলপুর, রঙিয়া, বিহদিয়া, মুক্তাপুর ইত্যাদি নিকটবর্তী স্থানসমূহ থেকে মহাবিদ্যালয় পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।
মহাবিদ্যালয় থেকে বার্ষিক ভিত্তিতে প্রকাশিত হয় একটি ই-মুখপত্র গেটওবিয়ান। ২০১৮ বর্ষ থেকে প্রকাশিত হওয়া এটিই আসামের মধ্যে কনিষ্ঠ মহাবিদ্যালয় থেকে স্বতন্ত্রভাবে প্রকাশিত প্রথম ই-মুখপত্র।
এই মুখপত্রটির প্রথমটি সংখ্যার সম্পাদক ছিলেন প্রিয়ম প্রীতম। এই মুখপত্রটির লিংকটি হচ্ছে http://gatewian.com।
লক্ষহীরা

লক্ষহীরা হল একটি জনপ্রিয় বাংলা চলচ্চিত্র যা পরিচালনা করেন চিত্তরঞ্জন মিত্র। এই চলচ্চিত্রটি ১৯৫৬ সালে কল্পনা চিত্র প্রতিষ্ঠান লিমিটেড ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন মঞ্জু দে, উত্তম কুমার, কমল মিত্র, বিকাশ রায় এবং চন্দ্রাবতী দেবী।
গুয়াহাটির পর্যটনস্থলের তালিকা

গুয়াহাটি আসাম-এর একটি মহানগর। একে প্রাচীনকালে "প্রাগজ্যোতিষপুর" নামে পরিচিত ছিল। এটি উত্তর-পূর্ব ভারত-এর বৃহত্তম মেট্রোপলিটান এলাকা এবং কলকাতা, পাটনার পরে পূর্ব ভারতের তৃতীয় বৃহৎ নগর। একে উত্তর-পূর্ব ভারতের 'প্রবেশদ্বার' বলাও হয়। প্রাচীন প্রাগজ্যোতিষপুর ছিল কামরূপ রাজ্য-এর রাজধানী। বর্তমানেও এখানে অনেক পুরানো মঠ-মন্দির দেখতে পাওয়া যায়। কামাখ্যা মন্দির, উমানন্দ মন্দির, নবগ্রহ মন্দির, শুক্রেশ্বর মন্দির, বশিষ্ঠ মন্দির, দৌল গোবিন্দ মন্দির ইত্যাদি এগুলির মধ্যে অন্যতম।
কামাখ্যা মন্দির হিন্দু ধর্ম-এর এক প্রাচীন মন্দির। গোটা ভারতে ব্যাপ্ত হয়ে থাকা মোট ৫১টি দেবীপীঠের মধ্যের অন্যতম গুরুত্বপূর্ণ পীঠ এই কামাখ্যা মন্দির। নীলাচল পাহাড়ে অবস্থিত কামাখ্যা দেবীর এই মন্দিরকেই আসামের সবচেয়ে প্রসিদ্ধ এবং প্রভাবশালী মন্দির বলে ভাবা হয়। অতি প্রাচীন কাল থেকেই আসামের ইতিহাসের রাজনৈতিক এবং ধার্মিক দুই দিক দিয়ে শক্তি উপাসনার কেন্দ্রস্থল কামাখ্যা অতিশয় গুরুত্বপূর্ণ প্রভাব বিস্তার করে আসছে।
গুয়াহাটি মহানগরীর দক্ষিণ পশ্চিম দিকে অবস্থিত এক বিস্তৃত জলাভূমি। এটি পৌরাণিক কামপীঠের অন্তর্গত ছিল। ২০০২ সালের নভেম্বর মাসে দীপের বিলকে উত্তর-পূর্বাঞ্চল-এর একমাত্র রামচর অঞ্চল বলে ঘোষণা করা হয়। এ ছাড়াও, বার্ড লাইফ ইন্টারন্যাশনাল (Bird Life International)-এ দীপের বিলকে অতি গুরুত্বপূর্ণ পক্ষী সংরক্ষিত এলাকা (Important Bired Area) বলে চিহ্নিত করেছে।
গুয়াহাটি-এর পাঞ্জাবাড়িতে অবস্থিত এক সাংস্কৃতিক ভবন। এটি পর্যটকদের জন্য এক মূল আকর্ষণের কেন্দ্রবিন্দু। এই ভবনের নাম পণ্ডিত মহাপুরুষ শ্রীমন্ত শংকরদেব-এর নামে রাখা হয়েছে। প্রায় ১৪ একর আয়তন জুড়ে থাকা এই সাংস্কৃতিক ভবন ১৯৮৮ সালের ২ ফেব্রুয়ারিতে প্রতিষ্ঠিত হয়েছিল। অসমীয়া সংস্কৃতি-এর প্রতীকসমূহের এটি এক অন্যতম কেন্দ্রস্থল। আসামের সঙ্গীত জগতের অন্যতম প্রসিদ্ধ এবং পুরোধা ব্যক্তি ভূপেন হাজারিকাদেবের এক সংগ্রহালয়ও এখানে স্থাপন করা হয়েছে।
জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান সমগ্র উত্তর-পূর্ব ভারত-এর একমাত্র চলচ্চিত্র স্টুডিও। পূর্বে এই প্রতিষ্ঠানটি জ্যোতি চিত্রবন বলে পরিচিত ছিল। গুয়াহাটি-এর কাহিলীপারাতে অবস্থিত এই স্টুডিওর নামকরণ করা হয়েছিল প্রথম অসমীয়া চলচ্চিত্র নির্মাতা জ্যোতিপ্রসাদ আগরওয়ালার স্মৃতিতে। ১৯৬৮ সালে জ্যোতি চিত্রবন ফিল্ম স্টুডিও নামে এই স্টুডিওর স্থাপন করা হয়েছিল। ১৯৯৯ সালে জ্যোতি চিত্রবনকে প্রতিষ্ঠানিক ভাবে 'জ্যোতি চিত্রবন চলচ্চিত্র এবং টেলিভিশন প্রশিক্ষণ প্রতিষ্ঠান' বলে অভিহিত করে চলচ্চিত্র এবং দূরদর্শনের সংশ্লিষ্ট বিষয়ের শিক্ষা প্রদানের অনুষ্ঠান হিসাবে গড়ে তোলা হয়েছে। আসাম এবং উত্তর পূর্বাঞ্চলে এটি চলচ্চিত্র এবং দূরদর্শন বিষয়ক প্রশিক্ষণের একমাত্র শিক্ষা প্রতিষ্ঠান।
আজিজুর রহমান আক্কাস

আজিজুর রহমান আক্কাস বাংলাদেশের কুষ্টিয়া জেলার রাজনীতিবিদ ও কুষ্টিয়া-১ (দৌলতপুর) আসনের সাবেক সংসদ সদস্য।
আজিজুর রহমান আক্কাস কুষ্টিয়া জেলার দৌলতপুর উপজেলার বাহিরমাদী গ্রামে জন্মগ্রহণ করেন।
আজিজুর রহমান আক্কাস তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন।
গুয়াহাটি তারকাগৃহ

গুয়াহাটি তারকাগৃহ আসামের গুয়াহাটিতে অবস্থিত জ্যোতির্বিজ্ঞানের শিক্ষা এবং গবেষণা কেন্দ্র। এটি আসাম এবং সমগ্র উত্তর ভারতের জ্যোতির্বিজ্ঞান সংক্রান্তীয় এক বিশেষ কেন্দ্র। ১৯৯৪ সালের ১৭ আগষ্টে গুয়াহাটি তারকাগৃহ স্থাপন করা হয়েছিল। সমগ্র উত্তর-পূর্ব ভারতের মধ্যে গুয়াহাটি তারকাগৃহ প্রথম বিশেষ হাইব্রীড তারকাগৃহ প্রজেকশন ব্যবস্থা লাভ করেছিল। গোটা ভারতে প্রথমে এই প্রযুক্তি নতুন দিল্লীর নেহরু তারকাগৃহত ব্যবহার হয়েছিল এবং গুয়াহাটি তারকাগৃহে দ্বিতীয়বার ব্যবহার করা হয়েছিল।
গুয়াহাটি তারকাগৃহ আসাম সরকার-এর বিজ্ঞান এবং প্রযুক্তি মন্ত্রণালয় পরিচালনা করেন।
গুয়াহাটি তারকাগৃহ গুয়াহাটি শহরের মাঝের মহাত্মা গান্ধী পথে অবস্থিত। এটি ঐতিহাসিক দীঘলীপুখুরীর পারে এবং গুয়াহাটি উচ্চ ন্যায়ালয়-এর নিচেই কাছে অবস্থিত।
গুয়াহাটি তারকাগৃহ এর স্থাপত্য এবং আধুনিক প্রযুক্তির ব্যবহারের জন্য জানা যায়। এর বিশেষ গম্বুজ এবং হেলানো দেওয়াল দিগন্ত বা দিকবলয়ের ক্ষেত্র পৃথক করেছে। তারকাগৃহটিতে জাপানীজ সফ্টওয়্যার গোটো ব্যবহৃত হয়। দৈনন্দিন প্রদর্শনী বাদেও তারকাগৃহে নিয়মিতভাবে সম্মিলন, কর্মশালা এবং জ্যোতির্বিজ্ঞান সম্পর্কিত বিভিন্ন আলোচনাচক্র এবং প্রদর্শনী, কুইজ ইত্যাদি অনুষ্ঠিত করা হয়।
এর সাথে এটি বিভিন্ন মহাজাগতিক ঘটনা যেমন সূর্যগ্রহণ, চন্দ্রগ্রহণ ইত্যাদির সময় ছাত্র-ছাত্রী এবং স্থানীয় জনসাধারণের জন্য আকাশ নিরীক্ষণ সম্পর্কিত কার্যসূচী অনুষ্ঠিত করে। তারকাগৃহের মধ্যে একটি গ্রন্থাগারও আছে। বিশেষজ্ঞ দ্বারা নিয়মিত মহাকাশ নিরীক্ষণ অনুষ্ঠান ছাড়াও, গম্বুজ আকৃতির, মাথার উপরের পর্দাত প্রদর্শন করা বিশেষ প্রদর্শনী অনুষ্ঠান, তারকাগৃহটির মুখ্য আকর্ষণ। এই প্রদর্শনীসমূহ অসমীয়া, হিন্দী এবং ইংরাজীতে উপলব্ধ।
গুয়াহাটি তারকাগৃহত বিভিন্ন আকারের দূরবীক্ষণ যন্ত্র আছে। এর সাথে এখানে পোলার স্যাটেলাইট লঞ্চ ভেহিকেল, ইন্ডিয়ান রিমোট সেন্সিং উপগ্রহ এবং গুয়াহাটি তারকাগৃহর মডেল আছে।
তারকাগৃহের প্রতিটি প্রদর্শনীতে আসনের সংখ্যা ১৪১টি। দিনের ১১ টায়, ১.৩০ টায় ও বিকেল ৩ টায় অসমীয়াতে এবং ১২ টায় ও বিকেল ৪ টায় ইংরাজী ভাষাতে প্রদর্শনী প্রদর্শন করা হয়। প্রতি মাসের ১ তারিখ এবং ১৫ তারিখে তারকাগৃহ বন্ধ রাখা হয় এবং এর প্রতিটি প্রদর্শনীর টিকিটের মূল্য ৩০ টকা।
যোরহাট বিজ্ঞানকেন্দ্র এবং তারকাগৃহ আসামের দ্বিতীয় তারকাগৃহ। ২০১৩ সালের ৬ জুলাই তারিখে তদানীন্তন আসামের মুখ্যমন্ত্রী তরুণ গগৈ বিজ্ঞান কেন্দ্র এবং তারকাগৃহটি উদ্বোধন করেন। তদুপরি কোকরাঝার তারকাগৃহ এবং বিজ্ঞান কেন্দ্র, নলবাড়ি এবং উত্তর লক্ষিমপুর উপ-আঞ্চলিক তারকাগৃহ এবং বিজ্ঞান কেন্দ্র এবং মাজুলী, কলিয়াবর, আমিনগাঁও, বঙাইগাঁও, ডিফু এবং শিলচরে ছটা নতুন তারকাগৃহ নির্মাণের জন্য ইতোমধ্যে পরিকল্পনা করা হয়েছে।
নিকোল পাশিনিয়ান

নিকোল পাশিনিয়ান ১৯৭৫ সালে আর্মেনিয়ার ইদজেভান শহরে জন্মগ্রহণ করেন। তিনি ১৯৯২ সালে সাংবাদিকতা পেশায় যুক্ত হন। বর্তমানে তিনি আর্মেনিয়ার প্রধানমন্ত্রী হিসেবে দায়িত্ব পালন করছেন। নিকোল পাশিনিয়ান পরবর্তীতে রাজনীতিতে প্রত্যক্ষ অংশগ্রহণ করেন। ২০১৭ সালে তিনি স্টেপ আউট দলের হয়ে সংসদ নির্বাচনে আসন অর্জন করেন। আর্মেনীয় ভেলভেট বিপ্লব এ নেতৃত্ব দানকারী পাশিনিয়ান ২০১৭ সালে প্রধানমন্ত্রী নির্বাচিত হন। ২০১৮ সালের নির্বাচনে তাঁর দল বিপুল ভোটে জয়লাভ করে।তিনি আর্মেনিয়ার ব্যাপক দুর্নীতি নিরসন,বিচার বিভাগের স্বাধীনতা নিশ্চিত এবং গণতন্ত্র প্রতিষ্ঠার প্রতিশ্রুতি দিয়েছেন।
বাংলায় মুঘল আক্রমণ

বাংলার মুঘল আক্রমণটি ছিলো তৎকালীন আফগান কররানী রাজবংশ দ্বারা শাসিত বাংলা সালতানাতে, ১৫৫২ থেকে ১৫৫৬ সাল পর্যন্ত মুঘল সাম্রাজ্যের আক্রমণ। একাধিক তীব্র যুদ্ধের পরে, মুঘলরা শেষ পর্যন্ত ১৫৫৬ সালে রাজমহলের যুদ্ধ বাংলার সুলতানকে পরাজিত করে এবং এই অঞ্চলটিকে বাংলা সুবাহ হিসাবে তাদের সাম্রাজ্যের অন্তর্ভুক্ত করে।
মেটেমাথা কাঠঠোকরা

মেটেমাথা কাঠঠোকরা (বৈজ্ঞানিক নাম: "Picus canus") (ইংরেজি নাম Grey-headed woodpecker) Picidae (পিসিডি) গোত্র বা পরিবারের অন্তর্গত Picus গণের অন্তর্ভুক্ত এক প্রজাতির অতি পরিচিত পাখি ।
এই প্রজাতির গড় উচ্চতা ২৮ থেকে ৩৩ সেমি। ওজন প্রায় ১১০ থেকে ২০৬ পর্যন্ত হয়। পালকের রং জলপাইভাব সবুজ। মাথার উপরের অংশ লাল এবং বুক সাদা রঙের পালকে আবৃত।
সবজি জাতীয় নরম পাতা বিশিষ্ট খাদ্য খায়। এছাড়াও পোকা, পিপঁড়া ইত্যাদি খেয়ে থাকে।
বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা য়ায।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত।বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা যায়। ধূসরাভমুখ সবুজ-হলুদ কাঠঠোকরা নামেও পরিচিত।
বাংলাদেশের মৃত্তিকা

বাংলাদেশ পৃথিবীর অন্যতম বৃহৎ বদ্বীপ। এর উপর দিয়ে পদ্মা, মেঘনা, যমুনা, ব্রক্ষপুত্র, শীতলক্ষ্যা, কর্ণফুলী প্রভৃতি নদী প্রবহমান। বাংলাদেশের ভূমি উত্তর হতে দক্ষিণ দিকে ক্রমশ ঢালু। ফলে উক্ত নদনদী এবং এদের শাখানদী ও উপনদীগুলোও উত্তর হতে দক্ষিণ দিকে বঙ্গোপসাগর অভিমুখে প্রবাহিত হয়। এ দেশের উত্তর-পূর্ব ও দক্ষিণ-পূর্বাংশের পাহাড়ি এলাকা ব্যতীত প্রায় সমগ্র এলাকাই এ সব নদনদী বাহিত পললে গঠিত।
মাটির উৎপত্তি ও গঠনের সময়ানুক্রমিক দিক হতে বিবেচনায় বাংলাদেশের মৃত্তিকার উৎপত্তি ও গঠনে তথা ভূ-প্রকৃতিকে প্রধানত তিন ভাগে ভাগ করা যেতে পারে। যেমন:
১) টারশিয়ারে যুগে গঠিত পাহাড়সমূহ
২) প্লাইস্টোসিন কালের সোপান সমূহ
৩) সাম্প্রতিক কালের প্লাবন সমভূমি 
টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই ও মায়ানমারের আরাকান এলাকার পাহাড়ের সাথে এদের মিল দেখা যায়।
অনুমান করা হয় যে, প্লাইস্টোসিস যুগের (খ্রিষ্ট জন্মের ১৫,০০০ বছর কাল পূর্ব পর্যন্ত) অন্তঃ বরফগলা পানিতে বন্যার সৃষ্টি হয়ে বাংলাদেশের উত্তর-পশ্চিমাংশে সুবিশাল বরেন্দ্রভূমি, মধ্যভাগের মধুপুর ও ভাওয়ালের গড় এবং কুমিল্লার লালমাই এর উঁচু ভূমি গঠিত হয়। এ অঞ্চলগুলোর মাটি লাল ও ধূসর এবং এগুলো সহজেই চেনা যায়।
বাংলাদেশের অধিকাংশ এলাকাই নদনদী ও এদের শাখা প্রশাখা বাহিত পললে গঠিত। এর আওতায় - <br>
ক) কুমিল্লার সমভূমি - চাঁদপুর, কুমিল্লা, ব্রাহ্মণবাড়িয়া, লক্ষীপুর, ফেনী ও হবিগঞ্জ জেলার কিছু অংশ।
<br>খ) সিলেট অববাহিকা - সিলেট, সুনামগঞ্জ ও হবিগঞ্জ জেলার অধিকাংশ এবং কিশোরগঞ্জ ও নেত্রকোণা জেলার পূর্ব দিলের অংশ।
<br>গ) পাদদেশীয় পললভূমি - উত্তর পশ্চিমাংশের বৃহত্তম রংপুর, দিনাজপুর জেলার কিছু অংশ হিমালয় পর্বত হতে আনীত পললে গঠিত।
<br>ঘ) গঙ্গা, ব্রহ্মপুত্র, মেঘনা প্লাবন সমভূমি - এটি বাংলাদেশের মূল প্লাবন সমভূমি বৃহত্তর ঢাকা, কুমিল্লা, ময়মনসিংহ, টাঙ্গাইল, পাবনা, রাজশাহীর অংশবিশেষ নিয়ে এক বৃহত্তর এলাকা।
<br>ঙ) বদ্বীপ অঞ্চলীয় সমভূমি - দক্ষিণ পশ্চিম অঞ্চল বৃহত্তম কুষ্টিয়া, যশোর,নড়াইল, ফরিদপুর, বরিশাল, পটুয়াখালী অঞ্চলের সমুদয় অংশ এবং রাজশাহী, পাবনা ও ঢাকা অঞ্চলের কিছু অংশ।
<br>চ) চট্টগ্রামের উপকূলীয় সমভূমি - ফেনী নদী হতে কক্সবাজারের দক্ষিণ পর্যন্ত বিস্তৃত।
হাবিব রহমান (স্থপতি)

হাবিব রহমান (১৯১৫- ১৯ ডিসেম্বর 
১৯৯৫) একজন ভারতীয় স্থপতি ছিলেন, তিনি দিল্লির চিড়িয়াখানা, গান্ধীঘাট, রবীন্দ্রভবন নির্মাণের কাজে যুক্ত ছিলেন।
হাবিব রহমান ১৯৩৯ সালে কলকাতায় ইঞ্জিনিয়ারিং স্নাতক ডিগ্রী পেয়েছিলেন। তিনি এম আই টিতে পড়াশোনা করেছিলেন, এবং ১৯৪৪ সালে স্থপতি বিদ্যায় স্নাতকোত্তর ডিগ্রী অর্জন করেছিলেন (প্রথম ভারতীয় যিনি এই কার্যক্রম শেষ করেছিলেন)। তিনি ১৯৪৪ থেকে ১৯৪৬ পর্যন্ত বস্টনের লরেন্স বি.অ্যানডারসন, উইলিয়াম ওয়াস্টার ওয়ালটার গ্রোপিয়াস, এবং অ্যালি জ্যাক খান আর্কিটেকচার সংস্থায় কাজ করেছিলেন।.
হাবিব রহমান কলকাতা ফিরেছিলেন ১৯৪৬ কলকাতা দাঙ্গার সময় এবং ১৯৪৭ থেকে ১৯৫৩ পর্যন্ত পশ্চিমবঙ্গ সরকারের একজন ঊধ্বতন স্থপতি ছিলেন। ১৯৫৩ সালের প্রারম্ভে নয়া দিল্লিতে হাবিব রহমান কেন্দ্রীয় পূ্র্ত দপ্তরের একজন ঊধ্বতন স্থপতি ছিলেন (এবং ১৯৭০ সালে প্রধান স্থপতি হয়েছিলেন।)।
তিনি ১৯৭৪ থেকে ১৯৭৭ পর্যন্ত দিল্লি নগরকলা বিভাগের সম্পাদক ছিলেন। ১৯৭৭ সালে তিনি কিছু পরিকল্পনা যেমন দ্বিতীয় কনট প্লেস, নতুন দিল্লি ভবন বানানোর বিরোধিতা করেছিলেন, সেইজন্য তিনি চুক্তিটি হারিয়েছিলেন।
সাল ১৯৫০ থেকে ১৯৬০ র মধ্যে জওহরলাল নেহ্‌রু সরকার ভারতের স্বাধীনতা উপলক্ষেে কিছু সরকারী ভবন নির্মাণের জন্য,হাবিব রহমান সহ কতিপয় স্থপতিদের আমন্ত্রণ জানিয়েছিলেন। তিনি ১৯৪৯ সালে গান্ধীঘাট ব্যারাকপুর, নতুন সচিবালয় কলকাতা (যেটা ১৯৫৪ তে সমাপ্ত হয়েছিল), ১৯৫৪ তে ডাকভবন, রবীন্দ্রভবন ১৯৬১ সালে (অথবা ১৯৬৩), বিশ্ব স্বাস্থ্য সংস্থা ১৯৬২ সালে দিল্লিতে (যেটা জুলাই ২০১৯ ধ্বংস হয়েছিল), ১৯৭৩ সালে সর্দার প্যাটেল ভবন (ডাকভবনের বিপরীতে)এই সবগুলির নক্সা করেছিলেন। তিনি জাতীয় চিড়িয়াখানার নক্সাও করেছিলেন এবং সেটা ১৯৫৯ সালে উদঘাটিত হয়েছিল (যেখানে অনেক ঐতিহাসিক ধ্বংসাবশেয বর্তমান,এবং সহস্রাধিক পশুপ্রজাতি বিদ্যমান)। 
তিনি আবুল কালাম আজাদ, জাকির হুসেইন (রাজনীতিবিদ) এবং ফখরুদ্দিন আলি আহমেদ স্মৃতিসৌধও নির্মাণ করেছিলেন। 
হাবিব রহমানের স্থপতি নবীন স্বাধীন ভারতের আধুনিক চিন্তাধারার প্রতিফলন। 
তিনি একজন ধ্রুপদী নৃত্যশিল্পী, ইন্দ্রাণী রহমানকে বিবাহ করেছিলেন।
ওতাগো ক্রিকেট দল

ওতাগো ক্রিকেট দল () নিউজিল্যান্ডের অন্যতম প্রথম-শ্রেণীর ক্রিকেট দল। ১৮৬৪ সালে প্রতিষ্ঠিত প্রথম-শ্রেণীর ক্রিকেট দলটি ওতাগো, সাউথল্যান্ড ও উত্তর ওতাগো অঞ্চলের প্রতিনিধিত্ব করছে। ১৯৯৭-৯৮ মৌসুম থেকে দলটি ওতাগো ভোল্টস ডাকনামে পরিচিতি পাচ্ছে। নিউজিল্যান্ড ক্রিকেটের ছয়টি প্রধান সংস্থার অন্যতম হিসেবে ওতাগো ক্রিকেট অ্যাসোসিয়েশন দলটির প্রধান পরিচালনাকারী সংস্থা হিসেবে রয়েছে।
ডুনেডিনভিত্তিক ইউনিভার্সিটি ওভালে ওতাগো ক্রিকেট দল অতিথি দলগুলোর বিপক্ষে প্রতিদ্বন্দ্বিতা করার জন্যে তাদের নিজেদের খেলাগুলোর অধিকাংশ খেলা আয়োজন করে। তবে, মাঝে-মধ্যে কুইন্সটাউনের ইভেন্টস সেন্টার, ইনভারকার্গিলের কুইন্স পার্ক গ্রাউন্ড ও আলেকজান্দ্রার মলিনিয়াক্স পার্কে খেলা অনুষ্ঠিত হয়ে থাকে। দলটি প্রধানত প্রথম-শ্রেণীর ক্রিকেট, লিস্ট এ ক্রিকেট ও টুয়েন্টি২০ ক্রিকেটে নিউজিল্যান্ডের অন্যান্য প্রাদেশিক দলের বিপক্ষে প্রতিদ্বন্দ্বিতায় অবতীর্ণ হয়। এছাড়াও, অতীতে দলটি সফররত দলগুলোর বিপক্ষে খেলায় অংশ নিতো।
প্রথম-শ্রেণী, লিস্ট এ ও টুয়েন্টি২০ দলে ভোল্টসের বর্তমান অধিনায়ক হিসেবে রয়েছেন জ্যাকব ডাফি। পারিবারিক মৃত্যুশোক ও ক্রমাগত আঘাতের শিকারে পরিণত হওয়া মার্ক ক্রেগের স্থলাভিষিক্ত হন তিনি। রব ওয়াল্টার দলের কোচের দায়িত্বে রয়েছেন।
১৯২৪-২৫, ১৯৩২-৩৩, ১৯৪৭-৪৮, ১৯৫০-৫১, ১৯৫২-৫৩, ১৯৫৭-৫৮, ১৯৬৯-৭০, ১৯৭১-৭২, ১৯৭৪-৭৫, ১৯৭৬-৭৭, ১৯৭৮-৭৯, ১৯৮৫-৮৬, ১৯৮৭-৮৮
১৯৮৭-৮৮, ২০০৭-০৮
২০০৮-০৯, ২০১২-১৩
দলীয় সর্বমোট
ব্যাটিং
প্রতি উইকেটে সেরা জুটি
বোলিং
ডুনেডিনভিত্তিক ইউনিভার্সিটি ওভালে দলটি তাদের খেলা আয়োজনে ব্যবহার করে থাকে। তবেএ, মাঝেমধ্যে ইনভারকার্গিলের কুইন্স পার্ক ও ওয়ামারুর হুইটস্টোন সেন্টেনিয়াল পার্কেও খেলা আয়োজন করা হয়। সাম্প্রতিক দশকগুলোয় অনেকগুলো খেলা আলেকজান্দ্রার মোলিনাক্স পার্কে অনুষ্ঠিত হয়েছে। বিশেষতঃ এখানে বড়দিন-নববর্ষের ছুটির মৌসুমে এ খেলাগুলো হয়ে থাকে। অন্যান্য ভেজা উপকূলীয় অঞ্চলের তুলনায় সেন্ট্রাল ওতাগোর আর্দ্র, শুষ্ক গ্রীষ্মকালীন আবহাওয়া অধিকতর ক্রিকেট উপযোগী পরিবেশ সৃষ্টি করেছে। সাম্প্রতিক বছরগুলোয় কুইন্সটাউন ইভেন্টস সেন্টারকে মাঠ হিসেবে ব্যবহার করছে।
টুয়েন্টি২০ চ্যাম্পিয়ন্স লিগ প্রচলনের মাধ্যমে টুয়েন্টি২০ ক্রিকেটের বিশাল সম্প্রসারণ ঘটে। ঐ প্রতিযোগিতায় অস্ট্রেলিয়া, দক্ষিণ আফ্রিকা, পাকিস্তান, ভারত, ইংল্যান্ড, শ্রীলঙ্কা, ওয়েস্ট ইন্ডিজ ও নিউজিল্যান্ডের ঘরোয়া টুয়েন্টি২০ প্রতিযোগিতা থেকে বিভিন্ন দল অংশ নেয়।
২০০৮-০৯ মৌসুমের স্টেট টুয়েন্টি২০ প্রতিযোগিতায় ওতাগো দল শিরোপা জয় করে। ফল, দলটি উদ্বোধনী টুয়েন্টি২০ চ্যাম্পিয়ন্স লীগের খেলায় অংশগ্রহণের যোগ্যতা লাভ করে। প্রতিযোগিতায় দলটি তাদের শুরুরদিকের খেলায় পরাজিত হলে বিদেয় নেয়।
ভোল্টস দল আবারও ২০১৩ সালের আসরের লীগের খেলায় অংশগ্রহণ করার সুযোগ পায়। এ প্রতিযোগিতায় দলটি বেশ সফলতার স্বাক্ষর রাখে। শীর্ষ পনেরো দলে পৌঁছে জয়পুরে রাজস্থান রয়্যালসের কাছে পরাভূত হয়।
নিউজিল্যান্ড 
ইংল্যান্ড 
নেদারল্যান্ডস 
কানাডা
দাগিবুক কাঠঠোকরা

দাগিবুক কাঠঠোকরা (বৈজ্ঞানিক নাম: Picus viridanus) (ইংরেজি নাম Streak-breasted woodpecker) Picidae পরিবারের অন্তর্গত Picus গণের অন্তর্ভুক্ত এক প্রজাতির পাখি।
দাগিবুক কাঠঠোকরা পাখিটি বাংলাদেশের দক্ষিণ-পূর্ব অঞ্চল থেকে মধ্য মালয় উপদ্বীপ পর্যন্ত পাওয়া যায়। গ্রীষ্মমণ্ডলীয় আর্দ্র নিম্নভূমির বন এবং গ্রীষ্মমণ্ডলীয় ম্যানগ্রোভ বনে এদের আবাস।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত এবং চট্টগ্রাম, খুলনা, সিলেট অঞ্চলের দেখা য়ায।এটি ডোরাবুক কাঠঠোকরা নামেও পরিচিত।
ফিতাওয়ালা কাঠঠোকরা

ফিতাওয়ালা কাঠঠোকরা (বৈজ্ঞানিক নাম: "Picus vittatus") (ইংরেজি নাম Laced woodpecker) Picidae (পিসিডি) গোত্র বা পরিবারের অন্তর্গত Picus গণের অন্তর্ভুক্ত এক প্রজাতির পাখি।
ফিতাওয়ালা কাঠঠোকরা কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, সিঙ্গাপুর, থাইল্যান্ড ও ভিয়েতনামের দক্ষিণ-পূর্ব এশিয়া জুড়ে দেখা যায়।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।সুন্দরবন থেকে ১৯৫৮ সালে সংগৃহীত নমুনা দেখে একটি মাত্র তালিকায় পাখিটি বাংলাদেশের পাখি বলে ধারণা করা হলেও পরে নমুনাটি দাগিবুক কাঠঠোকরা হিসেবে শনাক্ত করা হয়েছে।
পঙ্কজ দত্ত

পঙ্কজ দত্ত () ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক । 
পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন ।
আদনান আল রাজীব

আদনান আল রাজীব একজন বাংলাদেশী পরিচালক, প্রযোজক এবং চিত্রনাট্যকার। তিনি বেশিরভাগ টেলিভিশন বিজ্ঞাপন পরিচালনার জন্য পরিচিত। কিছু আলোচিত টেলিভিশন নাটকও করেছেন।
১৯৮৭ সালের ১১ মে জন্মগ্রহণকারী আদনান ভারতের পশ্চিমবঙ্গ থেকে পড়াশোনা শেষ করেন। বাংলাদেশে প্রত্যাবর্তনের সময়, তার সাথে ভাগ্যক্রমে একজন প্রখ্যাত বাংলাদেশী পরিচালক মোস্তফা সরয়ার ফারুকির সাথে পরিচয় হয়, যিনি একটি পুরান ও সফল প্রযোজনা বাড়ি ছবিয়ালের প্রতিষ্ঠাতাও ছিলেন। আদনান ফারুকির সহকারী পরিচালক হিসাবে ছবিয়ালে যোগদান করেছিলেন। দিকনির্দেশনা শিখতে শিখে তিনি বেশ কয়েক বছর অতিবাহিত করেছিলেন এবং পরবর্তীতে তার নিজের প্রযোজনা ঘর "রানআউট ফিল্মস" প্রতিষ্ঠার দিকে এগিয়ে যায়। আদনানের নেতৃত্বে রানআউট এখন বাংলাদেশের একটি বড় প্রযোজনা ঘরে পরিণত হয়েছে। আদনান আল রাজীব ইউনিলিভার, ওড়সকম, এক্সপ্রেস মানি, টেলিনোর, এক্সিয়াটা, এয়ারটেল, গ্ল্যাক্সোস্মিথকলাইন, এলজি, এবং স্যামসুর মতো ব্র্যান্ডের জন্য শতাধিক টেলিভিশন বিজ্ঞাপন করেছেন।
টিভি বিজ্ঞাপন ছাড়াও আদনান টেলিভিশন কথাসাহিত্যিক পরিচালনা করেছেন। তাঁর টিভি নাটক অনেক, "অল টাইম দৌড়ের উপর" ও "বিকাল বেলার পাখি" উল্লেখযোগ্য।
২০২৫ সালে তাঁর পরিচালিত স্বল্পদৈর্ঘ্য সিনেমা ‘আলী’ কান চলচ্চিত্র উৎসবের স্বল্পদৈর্ঘ্য চলচ্চিত্র শাখার স্পেশাল মেনশন বিভাগে পুরস্কার জিতে নেয়।
কৃষিবিজ্ঞান

কৃষি বিজ্ঞান বা কৃষিগত বিজ্ঞান জীববিজ্ঞানের একটি বিস্তৃত বহু-বিভাগীয় ক্ষেত্র যা সঠিক, প্রাকৃতিক, অর্থনৈতিক এবং সামাজিক বিজ্ঞানের অংশগুলিকে ধারণ করে যেগুলো কৃষিকাজের অনুশীলন এবং উপলব্ধির জন্য ব্যবহৃত হয়। পশু চিকিৎসা বিজ্ঞান, তবে প্রাণী বিজ্ঞান নয়, প্রায়শই এই সংজ্ঞা থেকে বাদ থাকে। কৃষি বিজ্ঞান, খাদ্য এবং তন্তু উৎপাদন এবং প্রক্রিয়াকরণের সাথে সম্পর্কিত বিজ্ঞান। এর মধ্যে রয়েছে মাটি চাষ, ফসল চাষ ও শস্য সংগ্রহ, প্রাণী প্রজনন এবং মানুষের ব্যবহারের জন্য উদ্ভিদ এবং প্রাণীজাতীয় পণ্য প্রক্রিয়াজাতকরণের প্রযুক্তি অন্তর্ভুক্ত।
অষ্টাদশ শতাব্দীতে, জোহান ফ্রিডরিখ মায়ার সার হিসাবে জিপসাম (হাইড্রেটেড ক্যালসিয়াম ফসফেট) ব্যবহারের জন্য পরীক্ষা-নিরীক্ষা চালিয়েছিলেন।
১৮৩৩ সালে জন বনেট লয়েস এবং জোসেফ হেনরি গিলবার্ট ইংল্যান্ডের রথমেস্টেড রিসার্চ স্টেশনে দীর্ঘমেয়াদী মাঠের পরীক্ষার একটি সেট শুরু করেছিলেন; সেগুলির মধ্যে কিছু এখনও প্রচলিত রয়েছে।
মার্কিন যুক্তরাষ্ট্রে, কৃষির্কার্যে এক বৈজ্ঞানিক বিপ্লব ১৮৮৭ সালের হ্যাচ আইনের মাধ্যমে শুরু হয়েছিল, যা "কৃষি বিজ্ঞান" শব্দটি ব্যবহার করে। প্রাথমিকভাবে কৃত্রিম সারের উপাদানগুলি জানার জন্য কৃষকদের আগ্রহ নিয়ে হ্যাচ আইনের প্রচলন ঘটেছিল। ১৯১৭ সালের স্মিথ-হিউজ আইন কৃষিক্ষেত্রকে তার বৃত্তিমূলক মূল্যে ফিরিয়ে এনেছিল, তবে এর মাধ্যমে বৈজ্ঞানিক ভিত্তি তৈরি হয়েছিল। ১৯০৬ সালের পরে, মার্কিন যুক্তরাষ্ট্রে কৃষি গবেষণায় প্রকাশ্য ব্যয় পরবর্তী ৪৪ বছরের জন্য ব্যক্তিগত ব্যয়কে ছাড়িয়ে যায়।
বিনোদ কৃষন

বিনোদ কৃষন(en:Vinod Krishan), হচ্ছে একজন পদার্থ বিজ্ঞানী, একজন জ্যেষ্ঠ অধ্যাপক, এবং ব্যাঙ্গালোরস্থিত ভারতীয় জ্যোতিপদার্থবৈজ্ঞানিক প্রতিষ্ঠানর বিজ্ঞানের "ডিন"৷ তিনি প্লাজমা পদার্থ বিজ্ঞানের গবেষণা এবং শিক্ষণের সাথে জড়িত। তদুপরি, তিনি জাতীয় বিজ্ঞান একাডেমী, ভারতেরো সভ্য। মহাকাশ বিজ্ঞানের গবেষণার জন্য তিনি বিক্রম সারাভাই পুরস্কারও লাভ করেছেন। 
১৯৬৬ সালে বিনোদ কৃষন বিজ্ঞান শাখায় স্নাতক ডিগ্রী লাভ করেন। ১৯৬৮ সালে দিল্লী বিশ্ববিদ্যালয় থেকে পদার্থ বিজ্ঞানে স্নাতকোত্তর ডিগ্রী অর্জন করেন। ১৯৬৮ সালে তিনি দিল্লী বিশ্ববিদ্যালয় থেকে জার্মানে একটি ডিপ্লোমাও লাভ করেন। ১৯৭১ সালে তিনি মার্কিন যুক্তরাষ্ট্রর টেনিসি বিশ্ববিদ্যালয় থেকে ডক্টরেট ডিগ্রী লাভ করেন। তাঁর গবেষণার বিষয় ছিল ""Damping of plasmons in a nearly free electron gas""। সেটি ছিল কঠিন অবস্থার পদার্থ বিজ্ঞানের একটি বিষয়। ১৯৭১-৭৩ সালে তিনি কানাডার এডমন্টনের এলবের্টা বিশ্ববিদ্যালয়ে পোষ্ট-ডক্টরাল ফেলো ছিলেন। 
১৯৭৩ সালের নভেম্বর থেকে ১৯৭৫ সালের আগস্ট পর্যন্ত বিনোদ কৃষন ব্যাঙ্গালোরস্থিত আইআইএসসির তাত্ত্বিক অধ্যয়ন কেন্দ্রে পুল আধিকারিক হিসাবে কাজ করেন। তারপরে UGC গবেষণা সহযোগী হিসাবে কাজ করেন। ব্যাঙ্গালোরের ভারতীয় জ্যোতির্বৈজ্ঞানিক প্রতিষ্ঠানে তিনি অনাবাসিক বিজ্ঞানী, সভ্য, রিডার, সহযোগী অধ্যাপক ইত্যাদি বিভিন্ন পদে কাজ করেন। ১৯৯৮ সালে তিনি জ্যেষ্ঠ অধ্যাপকের দায়িত্ব পালন করেন এবং যৌথ জ্যোতিবিজ্ঞান কার্যসূচীতে প্লাজমা জ্যোতিপদার্থবিজ্ঞান পড়ান। ২০০৮ সালে তিনি ভারতীয় জ্যোতির্বৈজ্ঞানিক প্রতিষ্ঠান থেকে অবসর নেন। তাঁর গবেষণার ক্ষেত্র "Solar Coronal Loops", "Solar Granulation", "Extragalactic Plasmas", এবং "Structure Formation Through Hydrodynamics" ইত্যাদি বিষয়ে।
বিনোদ কৃষন ১৯৯২ সালে মহাকাশ বিজ্ঞানের জন্য ডা. বিক্রম সারাভাই গবেষণা পুরস্কার লাভ করেছিলেন। অনেকগুলি বৈজ্ঞানিক প্রতিষ্ঠান সদস্যপদে থাকার সাথে ১৯৯৬ সালে বিজয় কৃষন জাতীয় বিজ্ঞান একাডেমী, ভারতেরও সভ্য হন। 
ল্যাবরটোরি প্লাজমা, বহিঃতারকাপুঞ্জীয় উৎস, সৌর পদার্থবিজ্ঞান, ধূমকেতুসম্পর্কিত প্লাজমা ইত্যাদি একাধিক বিষয়ে তিনি অনেকগুলি গবেষণাপত্র প্রকাশ করেছেন।
১৯৮৯ সালের IAU সভাকে ধরে সৌর এবং প্লাজমা পদার্থ বিজ্ঞানের কয়েকটি সম্মিলনীর তিনি কার্যবিবরণী সম্পাদনা করেছেন। ভারতের জ্যোতির্বৈজ্ঞানিক সমাজের পত্রিকার মুখ্য সম্পাদিকার দায়িত্বও তিনি অনেকগুলি বছর বহন করেছেন। তাঁর তিনটি প্রকাশিত গ্রন্থের নাম হচ্ছে:
চিরকুমার সভা

চিরকুমার সভা হল একটি জনপ্রিয় হাসির বাংলা চলচ্চিত্র যা পরিচালনা করেন দেবকী বসু। রবীন্দ্রনাথ ঠাকুর এর উপন্যাস অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৯৫৬ সালে দীলিপ পিকচার্স ব্যানারে মুক্তি পেয়েছিল এবং সংগীত পরিচালনা করেছেন সন্তোষ সেনগুপ্ত। এই চলচ্চিত্রটির মুখ্য চরিত্রে অভিনয় করেন অনিতা গুহ, উত্তম কুমার, অহীন্দ্র চৌধুরী, অজিত চ্যাটার্জী এবং জহর রায়।
রামপোকান

রামপোকান জাভার বড় বিড়ালের একটি প্রচলিত লড়াই ছিল। এই লড়াইয়ে চিতাবাঘ বা বাঘকে একটি কাঠের বাক্স থেকে ছেড়ে দেওয়া হতো এবং বেশ কয়েকজন যোদ্ধা উক্ত প্রাণীটিকে একটি গোলাকার স্থানে মধ্যে আটকিয়ে রাখতে চেষ্টা করতো। রামপোকান লড়াইটি রমজানের শেষের দিকে আয়োজন করা হতো। এই লড়াইটি শুদ্ধি এবং অশুভকে পরাস্ত করার একটি প্রতীক ছিল। যদি চিতাবাঘ এবং বাঘটি উক্ত গোলাকার স্থান হতে বেরিয়ে আসতে সক্ষম হতো, তবে এটি দুর্ভিক্ষের মতো বিপর্যয়ের নিদর্শন হিসাবে দেখা হতো। বিংশ শতাব্দীর শুরুর দিকে এই লড়াইটি বিলুপ্ত হয়েছে। রামপোকান আবির্ভাবের শুরু দিকে একটি বাঘ এবং মহিষের সাথে লড়াই করা হতো, তবে পরবর্তী বছরে এটি বাতিল করা হয়েছিল।
চাঁদ রাত

চাঁদ রাত (আক্ষরিক অর্থে "চাঁদের রাত") মুসলিম উৎসব ঈদুল ফিতরের প্রাক্কালে বাংলাদেশ, পাকিস্তান এবং ভারতে ব্যবহৃত একটি বাংলা, উর্দু এবং হিন্দি ভাষার বাচন; এছাড়া এর অর্থ আরবী মাস শাওয়ালের প্রথম তারিখে উদিত একটি নতুন চাঁদযুক্ত রাতকে বলে । চাঁদ রাত হচ্ছে উদ্‌যাপনের সময়, এই সময় পরিবার ও বন্ধুরা রমজানের শেষ দিনে নতুন চাঁদ দেখার জন্য খোলা জায়গায় জড়ো হয়, নতুন চাঁদ ইসলামী শাওয়াল মাসের আগমন এবং ঈদের দিনকে ইঙ্গিত করে। একবার যখন চাঁদ দেখা যায়, তখন লোকেরা একে অপরকে "চাঁদ রাত মোবারক" ("নতুন চাঁদের শুভকামনা") বা "ঈদ মোবারক" ("ঈদের দিনের শুভকামনা") জানায়। মহিলা এবং মেয়েরা মেহেদি দিয়ে তাদের হাত সজ্জিত করে এবং পরের দিন ঈদের জন্য লোকেরা মিষ্টিজাত প্রস্তুত করে এবং শেষ দফায় কেনাকাটা করে। শহরের রাস্তাগুলো একটি উৎসবের এবং বিপণনের দোকানো উজ্জ্বল আলোতে সজ্জিত হয়, একই সাথে এই রাতে বাজারগুলো গভীর রাত অবধি খোলা থাকে। পুরো দক্ষিণ এশিয়া জুড়ে মুসলমানরা (এবং মাঝে মাঝে অমুসলিমরাও) সামাজিক-সাংস্কৃতিক তাৎপর্যপূর্ণভাবে চাঁদ রাতের উৎসব আবেগের সাথে উদযাপিত করে। এই রাতটি বড়দিনের প্রাক্কালের সাথে তুলনীয়।
এই শব্দটি সংস্কৃত "চন্দ্র" "চাঁদ" এবং "রাত্রি" "রাত" শব্দ থেকে উদ্ভূত হয়েছে।
চাঁদ রাতের উদ্‌যাপনগুলো শাওয়াল মাসের এক তারিখে উদযাপিত ঈদুল ফিতরের প্রাক্কালে ঘটে। একটি আরবী মাসের সূচনা চন্দ্র প্রথম দেখা উপর নির্ভর করে, এর ফলে রমজান মাস হয় ২৯ বা ৩০ দিনের হয়ে থাকে। বাংলাদেশে ইসলামিক ফাউন্ডেশনের জাতীয় চাঁদ দেখা কমিটি চাঁদ দেখার কথা ঘোষণা করে (যার উপর ভিত্তি করে শাওয়াল মাস শুরু হয়) এবং একই সন্ধ্যা হতে চাঁদ রাতের উদ্‌যাপন শুরু হয়ে থাকে। যেহেতু ঈদুল ফিতরের সঠিক দিনটি চাঁদ দেখার উপর নির্ভরশীল, তাই চাঁদ রাতকে ঈদুল আযহার (কেননা ঈদুল আযহার দিন ১০ দিন আগে থেকেই জানা যায়) থেকে ঈদুল ফিতরের উৎসব হিসাবে বেশি বিবেচনা করা হয়।
জাতীয় চাঁদ দেখা কমিটি চাঁদ দেখার ঘোষণা দেওয়ার সাথে সাথে মসজিদ, টেলিভিশন চ্যানেল এবং রেডিও স্টেশনগুলো থেকে এই বিষয়ে ঘোষণা দেওয়া হয়। চাঁদ রাতের উৎসব প্রায় তাৎক্ষণিকভাবে শুরু হয় এবং সকালে ফজরের সালাত পর্যন্ত সারা রাত অব্যাহত থাকে। বেশিরভাগ সকল পরিবার স্থানীয় বাজার, মার্কেট এবং শপিংমলগুলোতে তাদের শেষ সময়ের বাজার করতে যায়। মহিলারা সাধারণত সালোয়ার-কামিজ, চুড়ি, গহনা এবং ব্যাগ ক্রয় করে থাকেন এবং পুরুষরা বেশিরভাগ জুতাতে মনোনিবেশ করেন। এই রাতে বন্ধুদের জন্য উপহার ও মিষ্টি এবং ছোট বাচ্চাদের জন্য খেলনা নিয়ে যাওয়া হয়। পরের দিনের প্রস্তুতিতে সেলুন এবং বিউটি পার্লারগুলোতে সন্ধ্যায় প্রচুর ভীড় লক্ষ্য করা যায়। মহিলা ও মেয়েরা মেহেদী দিয়েও হাত সাজিয়ে থাকে। বাজারের পাশাপাশি সরকারী ভবন, ব্যাংক এবং মসজিদগুলোতে আলোকসজ্জা লক্ষ্য করা যায়। চাঁদ রাত সব বয়সী মানুষকে তাদের বন্ধুবান্ধব এবং বর্ধিত পরিবারের সাথে দেখা করার সুযোগ করে দেয়।
অটোয়ার মসজিদের তালিকা

এটি অটোয়া অন্টারিও কানাডার মসজিদ ও ইসলামী কেন্দ্রগুলির তালিকা।
অটোয়া মুসলিম কবরস্থান ইনক এর মতে ২০০১ সালে অটোয়ায় মুসলিম সংখ্যা ৮০,০০০ ছিল। অটোয়া মসজিদ তৈরির অভিজ্ঞতা অর্জন করছে যেখানে ছয়টি মসজিদ নির্মিত বা সম্প্রসারণ করা হচ্ছে। আস-সুন্নাহ মুসলিম অ্যাসোসিয়েশন অটোয়া দক্ষিণে একটি মসজিদ তৈরি করছে এবং কানটা মুসলিম অ্যাসোসিয়েশন একটি সম্প্রদায় কেন্দ্রে ভাড়া নেওয়া স্থানটি প্রতিস্থাপনের জন্য একটি স্থান অনুসন্ধানের জন্য তহবিল সংগ্রহ করছে।
নিওঁ

নিওঁ () সুইজারল্যান্ডের ভো প্রদেশের নিওঁ জেলার একটি পৌরসভা। এটি জেনেভা শহরের কেন্দ্রস্থল থেকে প্রায় ২৫ কিলোমিটার উত্তর পূর্বে অবস্থিত এবং ১৯৭০-এর দশকে এটি জেনেভা মহানগরীর অংশে পরিণত হয়েছে। এটি জেনেভা হ্রদের তীরে অবস্থিত এবং এটি নিওঁ জেলার কেন্দ্রস্থল। এই শহরটির ২০১৮ সালের ডিসেম্বর মাস অনুযায়ী জনসংখ্যা ছিল ২১,১৯৮। এই শহরে ইউরোপীয় ফুটবল এসোসিয়েশনস (উয়েফা) এবং ইউরোপীয়ান ক্লাব অ্যাসোসিয়েশনের (ইসিএ) সদর দফতর হওয়ার জন্য ক্রীড়া বিশ্বে বিখ্যাত। এটি রুট স্যুইস, এ১ মোটরওয়ে এবং আর্ক ল্যামানিকের রেলপথের মাধ্যমে সুইজারল্যান্ডের বাকী অংশের সাথে সংযুক্ত।
ব্রাজিলের মসজিদের তালিকা

ইগুয়াসু জলপ্রপাত এর নিকটে।
এটি ব্রাজিলের মসজিদ ইসলামিক কেন্দ্রগুলি একটি তালিকা। ব্রাজিল, দক্ষিণ আমেরিকার মসজিদসমূহ (আরবি: মসজিদ, পর্তুগিজ: মেসকিটা) । এটি কয়েকটি তালিকাভুক্ত করে তবে কোনওভাবেই ব্রাজিলের সমস্ত মসজিদ নয়।
ব্রাজিলে ১৫০ টি মসজিদ রয়েছে ব্রাজিল সফররত মুসলিম অভিবাসীদের সংখ্যা বাড়ার সাথে সাথে এই সংখ্যাটি বাড়ছে।
"নোট": "মেজকুটা" অর্থ মসজিদ পর্তুগিজ ভাষা ব্রজিলের ভাষা।
জুমাতুল বিদা

জুমাতুল বিদা (; যার অর্থ বিদায় শুক্রবার, যাকে আল-জুমুআ আল-ইয়াতিমাহ বা আল-উইদা জুমা -ও বলা হয়) হচ্ছে ঈদুল ফিতরের পূর্বে রমজান মাসের শেষ শুক্রবার।
আরবী শব্দ "জুমুআ"-এর অর্থ হচ্ছে "সমবেত" এবং উইদা শব্দের অর্থ হচ্ছে "বিদায়"।
জুমু'আ (শুক্রবার) এমন দিন যেদিনে মুসলিম পুরুষদের মধ্য দিনের জোহরের নামাজের পরিবর্তে জুম্মার নামাজের জামাতে অংশ নেওয়া প্রয়োজন হয়। এই জামাতের নামাজে মহিলারা উপস্থিত হতে পারে, তবে তাদের কোন বাধ্যবাধকতা নেই। এই জামাতের প্রমাণ আল-কুরআনে ৬২তম সূরার (সূরা আল-জুমুআ) ৯ম আয়াতে (জামাত, শুক্রবার) উল্লেখ করা হয়েছে:
يَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ
অর্থ: মুমিনগণ, জুমআর দিনে যখন নামাযের আযান দেয়া হয়, তখন তোমরা আল্লাহর স্মরণের পানে ত্বরা কর এবং বেচাকেনা বন্ধ কর। এটা তোমাদের জন্যে উত্তম যদি তোমরা বুঝ।
যদিও ইসলামে কোনও নির্দিষ্ট শুক্রবারকে পবিত্র দিবস হিসাবে ঘোষণা দেওয়া নেই, কিছু কিছু মুসলমান এটিকে রমজান মাসের দ্বিতীয় পবিত্রতম দিন এবং বছরের অন্যতম গুরুত্বপূর্ণ দিন হিসাবে বিবেচনা করে থাকে। জুমাতুল বিদার দিনে কিছু মুসলমান তাদের দিনের একটি বড় অংশ ইবাদতে ব্যয় করেন।
পাপড়ি চাট

পাপড়ি চাট (আইএসও : ) একটি জনপ্রিয় ঐতিহ্যবাহী ফাস্ট ফুড এবং স্ট্রিট ফুড, এটি ভারতীয় উপমহাদেশের বিশেষ করে উত্তর ভারত, বাংলাদেশ এবং পাকিস্তানের উল্লেখযোগ্য খাবার। পাপড়ি চাট দ্বারা ভারতের বিভিন্ন ধরনের খাবারকে বোঝায়। মার্কিন যুক্তরাষ্ট্রেও কিছু রেস্তোঁরা খাবারটির ঐতিহ্যবাহী সংস্করণ পরিবেশন করে থাকে।
পাপড়ি বলতে "ওয়েফারকে" বোঝায়, এবং সংস্কৃত ক্রিয়াপদ "caṭ" থেকে উদ্ভূত "চাট" শব্দের অর্থ একটি আঙ্গুলের মাধ্যমে স্বাদগ্রহণ করা; এটি বেশ কয়েকটি ফাস্ট ফুড ও জলখাবারকে বোঝায়। হিন্দিতে "চাট" একটি ঘন ক্রিম। এই শব্দটি দ্বারা ভারতের বিভিন্ন ধরনের খাবারকে বোঝায়। 
পাপড়ির "(পুরিকা হিসাবে)" জন্য রন্ধনপ্রণালীর উল্লেখ রয়েছে ১২তম শতাব্দীর সংষ্কৃত বিশ্বকোষ "মানাসোলাসা"-তে, যেটি তৃতীয় সোমেশ্বর কর্তৃক প্রণীত, যিনি বর্তমান কর্ণাটক থেকে শাসন করেছিলেন।
পাপড়ি চাট ঐতিহ্যগতভাবে ময়দার খামিরকে মুচমুচে করে ভেজে ওয়েফার হিসাবে প্রস্তুত করা হয় এবং এটি পাপড়ি হিসাবে পরিচিত, সাথে সিদ্ধ ছোলা, সিদ্ধ আলু, দই এবং তেঁতুলের চাটনি থাকে এবং উপরে চাট মশলা এবং ঝুরিভাজা দেওয়া হয়। পাপড়ি সাধারণত পরিশোধিত সাদা ময়দা এবং ঘি বা তেল দিয়ে তৈরি করা হয়। পুদিনা, ধনিয়া এবং মশলাও ব্যবহার করা যেতে পারে। খাবারটিতে মিষ্টি, টক, ঝাল ও মশলাদার স্বাদ এবং কোমল ও মুচমুচে ভাব রয়েছে।
ময়দা ভাল করে চেলে নিতে হবে। তাতে খাবার সোডা, লবণ, জোয়ান আর কালো জিরা মেশাতে হবে। এবার পর্যাপ্ত পরিমাণে ঘি দিতে হবে। পানি দিয়ে ভাল করে ময়দা মেখে নিতে হবে। ময়দার খামির থেকে ছোট ছোট লেচি কেটে বেলে নিতে হবে। পাপড়ির উপরে কাঁটা চামচ দিয়ে ছোট ছোট ফুটো করে নিতে হবে। কড়াইয়ে তেল গরম করতে হবে। পাপড়ি ফুটন্ত ছাঁকা তেলে লালচে করে ভেজে তুলে নিতে হবে। পাপড়ি চাট বানানোর জন্য পাপড়ি তৈরি।
ধনে পাতা, পুদিনা পাতা আর কাঁচা লঙ্কা একসঙ্গে বেটে নিতে হবে। তাতে পাতি লেবুর রস আর বিট লবণ দিতে হবে। ভাল করে মিশিয়ে নিলেই তৈরি সবুজ চাটনি।
কড়াইয়ে পানি গরম বসাতে হবে। তাতে তেঁতুল আর খেজুর একসঙ্গে দিয়ে সেদ্ধ করতে দিতে হবে। তেঁতুল-খেজুর সেদ্ধ হয়ে নরম হলে গুড় দিয়ে ফোটাতে হবে। এবার তাতে একে একে মৌরি, ধনে গুঁড়ো, জিরা গুঁড়ো, লঙ্কা গুঁড়ো আর লবণ দিতে হবে। চাটনি ফুটে ঘন হয়ে এলে লবণ-মিষ্টি চেখে নিতে হবে। এ বার নামিয়ে নিতে হবে। তেঁতুলের টক-মিষ্টি চাটনি তৈরি।
আলু সেদ্ধ করে রাখতে হবে। পেঁয়াজ, টমেটো, কাঁচা মরিচ, ধনে পাতা আলাদা আলাদা করে কুঁচো করে নিতে হবে। টক দই ফ্রিজে রেখে ঠান্ডা করে নিতে হবে। ছোলা সামান্য লবণ দেওয়া পানিতে সেদ্ধ করে পানি ঝরিয়ে রাখতে হবে। ফ্রিজ থেকে ঠান্ডা টক দই বের করে মরিচ গুঁড়ো, চিনি আর লবণ মিশিয়ে ভাল করে ফেটিয়ে মিহি করে নিতে হবে। এ বার পরিবেশন করার পাত্রে প্রথমে পাপড়ি সাজিয়ে নিতে হবে। তার উপরে একে একে আলু সেদ্ধ, পেঁয়াজ কুঁচি, টমেটো কুঁচি, ছোলা সেদ্ধ দিতে হবে। তার উপরে ফেটানো টক দই, আরও একটু ছোলা সেদ্ধ, চাট মশলা, পাতি লেবুর রস, বিট লবণ, সবুজ চাটনি ও তেঁতুলের চাটনি ছড়িয়ে দিতে হবে। একদম উপরে অনেকটা ঝুরিভাজা ছড়িয়ে পাপড়ি চাট পরিবেশন করতে হবে।
ভারতে প্রায়শই ভাসমান খাবারের দোকানে পাপড়ি চাট তৈরি এবং বিক্রি করা হয়। ভারতে অন্যান্য অঞ্চলের তুলনায় দেশটির উত্তরাঞ্চলে এটি বেশি জনপ্রিয়।
বিধুভূষণ বসু

বিধুভূষণ বসু একজন সমাজকর্মী, সা‌হি‌ত্যিক এবং সাংবা‌দিক ছি‌লেন।
২৭ মে, ১৮৭৫ তা‌রি‌খে বিধুভূষণ বসু ব্রিটিশ ভার‌তের বাংলার বাগেরহাট জেলার কাঁঠাল গ্রামে জন্মগ্রহণ ক‌রেন। তার বাবা-মা‌য়ের মৃত‌্যুর পর তি‌নি তার আত্মীয়‌দের সা‌থে বড় হন। খুলনা জেলার বিষ্ণুপুরে ছিল তাঁর পৈতৃক নিবাস। পরবর্তীকালে তিনি কলকাতার স্থায়ীভা‌বে কলকাতায় বসবাস ক‌রেন।
বিষ্ণুপুর এবং মূলঘর বিদ‌্যাল‌য়ে তি‌নি শিক্ষালাভ করেন। কিন্তু তারপর দৃষ্টিশক্তি ক্ষীণ হওয়ার কারণে তার প‌ক্ষে আর উচ্চ‌শিক্ষা গ্রহণ করা সম্ভব হয়‌নি। বাগেরহাটের জাতীয় বিদ্যালয়ে শিক্ষক হিসেবে তার কর্মজীব‌নের শুরু হয়। পরবর্তী‌তে তি‌নি কলকাতার শিবপুর ‌বিদ‌্যাল‌য়ে পাঠদান ক‌রেন। সেখা‌নে তার শিক্ষা‌র্থিদের ম‌ধ্যে ছি‌লেন সুনীতিকুমার চট্টোপাধ্যায় এবং সুশীল কুমার দে।
'সখা ও সাথী' প‌ত্রিকায় তার লেখা প্রকা‌শের মাধ‌্যমে তি‌নি সা‌হিত‌্য চর্চা শুরু ক‌রেন। এছাড়াও তি‌নি ১৮৯৯-১৯০২ সাল পর্যন্ত 'সঞ্জীবনী' প‌ত্রিকার সম্পাদক হি‌সে‌বে দা‌য়িত্ব পালন ক‌রেন। তি‌নি স্ব‌দেশী আ‌ন্দোল‌নের সা‌থে জ‌ড়িত ছি‌লেন এবং ১৯২২ সা‌লে 'দাদা' এবং ১৯২৫ সা‌লে 'ব্রহ্মচারিণী' সহ বেশ কিছ‌ু নাটক লি‌খেন। তার ১৯০৫ সা‌লে র‌চিত 'মীরকা‌শিম' এবং সা‌লে র‌চিত নাটক 'রক্তযজ্ঞ' এবং '‌সোনার ফসল' তৎকালীণ ব্রিটিশ সরকার নি‌ষিদ্ধ ঘোষণা ক‌রে‌ছিল। তার 'শিকার' গল্প‌টির জন‌্য তা‌কে গ্রেফতার করা হয় এবং চার বছ‌রের চার বছ‌রের জন‌্য তা‌কে কারারূদ্ধ করা হয়। ১৯৩০ সা‌লে ভার‌তে জাতীয়তাবাদী আ‌ন্দোল‌নে তি‌নি অংশ নি‌লে তা‌কে আবা‌রো কারারুদ্ধ করা হয়। তার জ‌মিদার‌কে ব‌্যাঙ্গ ক‌রে লেখা 'ভোটরঙ্গ' কা‌ব্যের জন‌্য তার উপর মানহা‌নির মামলা করা হয়। তি‌নি তার গ্রা‌মে একটি উচ্চ বিদ্যালয়, একটি বালিকা বিদ্যালয়, একটি ডাকঘর ও একটি জলাশয়প্রেতিষ্ঠা ক‌রেন। তি‌নি পুকুর নির্মা‌ণের জন‌্যও অর্থ ব‌্যয় ক‌রে‌ছি‌লেন।
তি‌নি তার শেষ বয়ে‌সে সম্পূর্ণ অন্ধ হ‌য়ে প‌ড়েন। ১৯৭২ সা‌লের জানুয়া‌রি মা‌সের ৩১ তা‌রিখে তি‌নি মৃত‌্যুবরণ ক‌রেন। তাঁর অগ্নিবর্ষী লেখনী স্বদেশপ্রেমে উজ্জীবিত স্বাধীনতা সংগ্রামীদের গভীরভাবে অনুপ্রেরণা দান ক‌রে।
দেশাত্মবোধে উজ্জীবিত বিধুভূষণ বসু স্বাধীনতা আন্দোলন নি‌য়ে, কবিতা, উপন‌্যাস এবং স‌ঙ্গীত রচরা ক‌রেন।
উলফাত হুসাইন ফরিয়াদ

উলফাত হুসাইন ফরিয়াদ ছিলেন উনবিংশ শতাব্দীর একজন ভারতীয় কবি। তিনি প্রধানত ফার্সি ও উর্দু ভাষায় কবিতা লিখতেন। বাংলার নবাব পরিবারের সাথেও তার সুসম্পর্ক ছিল।
উলফাত ১৮০৪ সালে তৎকালীন আজীমাবাদে (বর্তমান ভারতের পাটনা) জন্ম গ্রহণ করেন। তখন তার নাম রাখা হয় "উলফাত হুসাইন।"
১৮৪৫ সালে উলফাত মুর্শিদাবাদে গমন করেন। সেখানে তিনি নবাব পরিবারের গৃহ-শিক্ষক হিসেবে নিয়োগ পান। এ সময় তিনি নবাবের সুদৃষ্টি লাভ করেন। ফলে, ১৮৪৯ সালে নবাব উলফাতকে তার প্রতিনিধি করে কলকাতায় প্রেরণ করেন। ১৮৭৪ সাল পর্যন্ত তিনি সেখানে নওয়াব নাযিমের প্রতিনিধি হিসেবে অবস্থান করেন।
উলফাত মূলত উর্দু ও ফারসি ভাষায় "ফরিয়াদ" ছদ্মনামে কবিতা লিখতেন। কলকাতায় থাকাকালীন ১৮৭৬ সালে তার বিখ্যাত গ্রন্থ "মসনভি-ই দাবিস্তানে আখলাক" মুহাম্মদী প্রেস থেকে প্রকাশ করা হয়। এছাড়া, তার অন্যান্য বইগুলোর মধ্যে উল্লেখযোগ্য হল: "দীউয়ানে উর্দু", "দীউয়ানে ফার্সি", "মসনভি-ই তিলসমে উলফাত", "মসনভি-এ রাওযাতুল মাআনি", "মসনভি-ই-গাঞ্জিনায়ে ইশক" ইত্যাদি।
কবিতা লেখার পাশাপাশি উলফাত কিছুদিন সাংবাদিক হিসেবেও কাজ করেছেন। এ সময় তিনি "আইনায়ে গীতিনুমা" সহ বেশ কিছু ফার্সি পত্রিকা প্রকাশ করেন।
কলকাতায় তিনি কবি হিসেবে বেশ খ্যাতি অর্জন করেছিলেন। এমনকি, মাওলানা ওবায়দুল্লাহ আল ওবায়দী সোহরাওয়ার্দী, মাওলানা আবদুর রউফ ওহীদ, খানবাহাদুর আবদুল লতিফ, নওয়াব আমির আলী প্রমুখ গুণী ব্যক্তিরাও তাঁর শিষ্যত্ব গ্রহণ করেছিলেন।
উলফাত ১৮৮১ সালে ৭৭ বছর বয়সে মৃত্যু বরণ করেন। তাঁর মৃত্যুর প্রায় ৪৫ বছর পর "শাদ আজীমাবাদী" তাঁর জীবনীগ্রন্থ রচনা করেন। "হায়াতে ফরিয়াদ" নামক এই বইটি ১৯২৬ সালে প্রকাশিত হয়।
পরী বিবি

পরী বিবি ছিলেন সুবাহ বাংলার মুঘল সুবাহদার শায়েস্তা খানের কন্যা এবং সম্রাট আওরঙ্গজেবের পুত্র ও ভবিষ্যত মুঘল সম্রাট মুহাম্মদ আজম শাহ-এর তৃতীয় স্ত্রী হিসেবে বিবাহ ঠিক হয়েছিল। কিন্তু পরী বিবির ১৬৮৪ সালে আকস্মিক মৃত্যুর কারণে আর বিয়ে হয় নি। এছাড়াও তিনি মুঘল সম্রাট জাহাঙ্গীরের প্রধান স্ত্রী সম্রাজ্ঞী নূর জাহানের নাতনী। 
শায়েস্তা খানের কন্যা পরী বিবির আসল নাম ছিল ইরান দুখত রহমত বানু। তবে পরী বিবি নামটিই অধিক প্রচলিত। তিনি শায়েস্তা খানের কন্যা কিনা তা নিয়ে কিছু ঐতিহাসিকদের মধ্যে দ্বিমত থাকলেও তিনি যে শায়েস্তা খানের কন্যা তা স্বয়ং শায়েস্তা খানের নিজের ওসিয়তনামা থেকেই প্রমাণিত হয়। ওসিয়তনামাটি গণপ্রজাতন্ত্রী বাংলাদেশ সরকারের কাটরা ওয়াকফ পরিদপ্তরে এখনো সংরক্ষিত আছে।
শাহজাদা মুহাম্মদ আজম শাহ-এর সঙ্গে পরী বিবির তৃতীয় বিবাহ ঠিক হয়। তাদের বিয়েতে দেনমোহর নির্ধারণ করা হয়েছিল এক লক্ষ আশি হাজার টাকা।
কিন্তু ১৬৮৪ সালে লালবাগ কেল্লার অভ্যন্তুরে তার অকাল মৃত্যু ঘটে।আর মৃত্যুর কারণে তাদের আর বিয়ে সম্পন্ন হয় নি।
১৬৭৮ সালে সুবাহ বাংলার তৎকালীন সুবাহদার শাহজাদা মুহাম্মদ আজম লালবাগ কেল্লার নির্মাণ শুরু করেন। তিনি বাংলার সুবাহদার (গভর্নর) হিসেবে মোট ১৫ মাস ঢাকায় ছিলেন। কিন্তু লালবাগ কেল্লার নির্মাণ কাজ সমাপ্ত হওয়ার আগেই তার পিতা মুঘল সম্রাট আওরঙ্গজেব মারাঠা বিদ্রোহ দমনের জন্য তাকে দিল্লিতে ফিরে আসার নির্দেশ দেন।
এসময়ের মধ্যে একটি দরবার হল ও একটি মসজিদ নির্মিত হয়। তারপর ১৬৮০ সালে পরী বিবির বাবা শায়েস্তা খান পুনরায় বাংলার সুবাদার নিযুক্ত হন। তিনি পুনরায় দুর্গের নির্মাণকাজ শুরু করেন। কিন্তু ১৬৮৪ সালে কেল্লার ভেতর শায়েস্তা খানের কন্যা ইরান দুখত রহমত বানুর (পরী বিবি) মৃত্যুর ফলে শায়েস্তা খান দুর্গটিকে অপয়া মনে করে ১৬৮৪ সালে এর নির্মাণকাজ বন্ধ করে দেন। 
তিনি দুর্গের অভ্যন্তরে পরীবিবির সমাধি উপর একটি সুদৃশ্য সমাধি সৌধ তৈরি করেন। যা পরিবিবির মাজার হিসেবে পরিচিত।
লালবাগের কেল্লার অভ্যন্তরে তিনটি স্থাপনা রয়েছে সেগুলো হলো– মসজিদ, পরী বিবির সমাধি ও দেওয়ান-ই-আম। এগুলোর মধ্যে সবচেয়ে আকর্ষণীয় হল পরীবিবির মাজার। মূলত লালবাগ কেল্লার বিভিন্ন ছবিতে পরীবিবির মাজার ভবনটিই দেখানো হয়।
পরিবিবির মাজার ভবনটি বর্গাকার চতুষ্কোণ। ভবনের একদম মাঝের বর্গাকার কক্ষটিতে রয়েছে পরীবিবির কবর। এই কক্ষটিও ঘিরে আরও আটটি ঘর রয়েছে। ভবনের চার কোনায় রয়েছে চারটি ছোট মিনার এবং ছাদের কেন্দ্রভাগে রয়েছে অষ্টকোণ আকৃতির গম্বুজ। গম্বুজটি পূর্বে সোনার পাত দিয়ে মোড়ানো ছিল। বর্তমানে তা পিতল দিয়ে আচ্ছাদিত। 
ভবনটির কেন্দ্রীয় কক্ষ এবং এর চারপাশের চারটি কক্ষে সাদা মার্বেল পাথর দিয়ে আচ্ছাদিত। কিন্তু ভবনের কোন চারটি কক্ষ সাধারণ প্লাস্টার করা।
ভবনটির চারপাশে চারটি ঝরনা ছিল কিন্তু বর্তমানে দক্ষিণ দিকের ঝরনাটি বন্ধ করে দেওয়া হয়েছে।
সৈয়দপুর সরকারি মহাবিদ্যালয়

সৈয়দপুর সরকারি মহাবিদ্যালয় বাংলাদেশের নীলফামারী জেলার সৈয়দপুরে অবস্থিত একটি কলেজ। এটি জাতীয় বিশ্ববিদ্যালয় এবং দিনাজপুর শিক্ষা বোর্ডের অধিভুক্ত একটি অনার্স-লেভেলের ডিগ্রি কলেজ। কলেজটি সৈয়দপুর শহর ও নীলফামারী জেলার প্রথম কলেজ, যা ১৯৫৩ সালে প্রতিষ্ঠিত হয়।
পূর্ব পাকিস্তান আমলে কলেজটির নাম ছিল "কায়েদে আজম কলেজ"। কলেজটির একটি বিশাল ক্যাম্পাস রয়েছে এবং এখানে একটি শহীদ মিনার রয়েছে যা সৈয়দপুর শহরের কেন্দ্রীয় শহীদ মিনার হিসেবেও ব্যবহৃত হয়। ২০১৮ সালে সরকারিকরণ করে সৈয়দপুর মহাবিদ্যালয়কে "সৈয়দপুর সরকারি মহাবিদ্যালয়" হিসাবে নামকরণ করা হয়।
উমেশচন্দ্র বটব্যাল

উমেশচন্দ্র বিদ্যালঙ্কার বটব্যাল (১৮৫২-১৮৯৮) ছিলেন উনবিংশ শতাব্দীর একজন বাঙালি সাহিত্যিক ও ম্যাজিস্ট্রেট। তিনি বঙ্গীয় সাহিত্য পরিষদের একজন সক্রিয় সদস্য ছিলেন। মালদহে একটি প্রাচীন তাম্রলিপি আবিষ্কারের জন্য তাকে বিশেষভাবে স্মরণ করা হয়।
উমেশচন্দ্র ১৮৫২ সালের ৩০ আগস্ট হুগলি জেলার খানাকুলের নিকটবর্তী রামনগর গ্রামে জন্মগ্রহণ করেন। তার পিতার নাম দুর্গাচরণ বটব্যাল এবং দাদার নাম রামকানাই। রামকানাই ছিলেন তান্ত্রিক সাধক এবং ’জগদীশ্বরী’ যন্ত্রের প্রবর্তক।
উমেশ তার স্কুল জীবন অতিবাহিত করেন "খানাকুল-কৃষ্ণনগর ইংরেজি-সংস্কৃত বিদ্যালয়ে।" ১৮৬৮ সালে তিনি সেখান থেকে এন্ট্রাস পরীক্ষায় অংশগ্রহণ করেন এবং প্রথম বিভাগে উত্তীর্ণ হয়ে বৃত্তি লাভ করেন। তারপর তিনি কলকাতা যান এবং সংস্কৃত কলেজে ভর্তি হন।
১৮৭০ সালে তিনি এফএ পরীক্ষায় প্রথম বিভাগে উত্তীর্ণ হন এবং উচ্চ শিক্ষার জন্য প্রেসিডেন্সি কলেজে ভর্তি হন। সেখানে তিন বছর অধ্যায়ন করে ১৮৭৩ সালে প্রথম বিভাগে বিএ ডিগ্রি অর্জন করেন। এরপর তিনি আবার সংস্কৃত কলেজে ফিরে আসেন এবং স্নাতকোত্তর পর্যায়ে অধ্যায়ন শুরু করেন। ১৮৭৪ সালে তিনি এ কলেজে এমএ পরীক্ষা দিয়ে প্রথম স্থান অধিকার করেন। ১৮৭৬ সালে তাকে প্রেমচাঁদ-রায়চাঁদ বৃত্তি প্রদান করা হয়।
উমেশচন্দ্র তার কর্মজীবনে বিচিত্র পেশায় নিয়োজিত ছিলেন। তিনি শিক্ষকতার মাধ্যমে তার কর্মজীবন শুরু করেন। তিনি বেশ কিছু দিন "নড়াইল ইংরেজি বিদ্যালয়ে" প্রধান শিক্ষকের পদে অধিষ্ঠিত ছিলেন।
১৮৭৭ সালের আগস্টে তাকে স্ট্যাটুটরি সিভিল সার্ভিসের জন্য মনোনিত করা হয়। ১৮৯১ সালে তিনি ম্যাজিস্ট্রেট হিসেবে দায়িত্ব গ্রহণ করেন। এরপর তিনি বীরভূম, বাঁকুরা, মালদহ, হাওড়া ও বগুড়া সহ বিভিন্ন স্থানে ম্যাজিস্ট্রেটের দায়িত্ব পালন করেন।
মালদহে থাকাকালীন ১৮৯৩ সালে তিনি খালিমপুর গ্রাম থেকে একটি তাম্রপট্টলিপি উদ্ধার করেন। জানা যায়, রাজা ধর্ম্মপাল শান্ডিল্য গোত্রের ব্রাক্ষ্মণদের পূর্বপুরুষ- ভট্টনারায়ণকে এটি প্রদান করেছিলেন। উমেশ এর পাঠোদ্ধার করেন এবং তা ইংরেজিতে এশিয়াটিক সোসাইটির জার্নালে ও বাংলায় ’সাধনা’ পত্রিকায় প্রকাশ করেন।
উমেশের লেখা বইগুলোর মধ্যে "সাংখ্য-দর্শন" (১৯০০), "বেদ-প্রবেশিকা" (১৯০৫), "প্রেমশক্তি ও জননী" (১৯২২) ইত্যাদি উল্লেখযোগ্য। বিভিন্ন গবেষণ জার্নালেও তার লেখা বেড়িয়েছে। এছাড়া, তিনি "সাহিত্য পত্রিকা" সহ বেশ কিছু পত্র-পত্রিকায় লেখালেখি করতেন। যেমন: "রিলিজিয়ন শব্দের মানে কি?" (সাহিত্য ১৩০০, মাঘ), "ধর্ম্মপালের তাম্রশাসন" (সাহিত্য, বৈশাখ ১৩০১), "গৌরাঙ্গ-চরিত" (সাহিত্য, অগ্রহায়ণ ১৩০৩), "বিজ্ঞান ও বেদ" (সাহিত্য, বৈশাখ ১৩০৮), "নূতন তাম্রশাসন" (সাধনা, বৈশাখ ১৩০১), "চন্ডীদাসের কবিতাস্বাদন" (ভারতী, কার্ত্তিক ১৩০৩), "হরিনামের শব্দতত্ত্ব" (সাহিত্য পরিষদ পত্রিকা, ১৩০৪ — ৩য় সংখ্যা)।
১৮৯৩ সালের ২৬ নভেম্বর "দি বেঙ্গল একাডেমি অব লিটারেচারের" ১৭ তম অধিবেশনে উমেশচন্দ্র সংস্থাটির সদস্যপদ লাভ করেন। তার পরামর্শক্রমেই ১৮৯৪ সালের ১৮ ফেব্রুয়ারি সংস্থাটির নাম পরিবর্তন করে বঙ্গীয় সাহিত্য পরিষদ রাখা হয়।
উমেশচন্দ্র "মৌয়াট পদকে" ভূষিত হন। সংস্কৃতে পাণ্ডিত্যের কারণে সংস্কৃত কলেজ তাকে "বিদ্যালঙ্কার" উপাধি প্রদান করে। তার সাহিত্যকর্মে মুগ্ধ হয়ে রবীন্দ্রনাথ ঠাকুর একবার তার কাছে চিঠি লিখেছিলেন।
উমেশচন্দ্র ব্যাটবল ১৮৯৮ সালের ১৬ জুলাই বগুড়ায় পরলোক গমন করেন।
লখিমী

লখিমী () ১৯৫৬তে মুক্তি লাভ করা একটি অসমীয়া ছায়াছবি। প্রযোজনা লখিমী প্রোডাকশনের। কাহিনী, চিত্রনাট্য এবং পরিচালনা ভবেন দাস-এর। ছবির পরিচালক ভবেন দাস কামরূপ জেলার রামপুর গাঁওয়ের সন্তান ছিলেন। তিনি অনেকগুলি অসমীয়া, বাংলা ছবির সাথে জড়িত ছিলেন। 'কানামাছি' নামে বাংলা ছবি একটি পরিচালনা করে তিনি বিশেষ খ্যাতি অর্জন করেছিলেন।
মধু মাস্টারের আদরের বৌমা লখিমীকে কেন্দ্র করে গ্রাম্য সহজ-সরল জীবনের হাসি-কান্নার অপরূপ ছবি ছায়াছবিটির মধ্য দিয়ে ফুটিয়ে তুলতে চেষ্টা করা হয়েছে। বিয়ের পরে স্বামীহারা হওয়া লখিমী দেওর মাতৃহীন ভবনাথ এবং শ্বশুর মধু মাস্টারকে অন্তরের সাথে পরিচর্যা করতেন। সেইজন্যই লখিমীর প্রতি ঈর্ষাতুর হয়ে পড়ে মধু মাস্টারের দ্বিতীয় পক্ষের স্ত্রী, অর্থাৎ লখিমীর মাসীশাহু। মাসীশাহু চক্রান্ত করে লখিমীর সাথে ভবনাথের অবৈধ সম্পর্ক আছে বলে রটনা করে। ঘটনা এতদূর গড়ায় যে তিনি মায়ের বাড়ি চলে আসতে বাধ্য হন। ভবনাথ পরদিনই বৌদিক ফিরিয়ে আনতে যায়। কিন্তু তিনি ফিরে আসেন না। অন্যদিকে ভবনাথের ছোটবেলার সাথী বকুলীও মাসীশাহুর চক্রান্তে ভবনাথের থেকে দূরে চলে যায়। লখিমীও মায়ের ঘরে থাকতে পারল না।
অবশেষে মাসীশাহুর ভুলের অনুশোচনা হল এবং বৌমাকে সাদরে ঘরে ফেরালেন। ভবনাথও মাতৃসম বৌদিকে পুনরায় ফিরিয়ে আনল।
লখিমীর সঙ্গীত পরিচালনা করেছেন ব্রজেন বরুয়া। গান লিখেছেন কেশব মহন্তইল।
ভিমেশ্বর শিব ধাম

ভিমেশ্বর দ্বাদশ জ্যোতিলিঙ্গ শিব ধাম (ইংরাজী: Bhimeswar Dwadas Jyotirlinga Dham) হচ্ছে গুয়াহাটি-এর পামহীর কাছের ডাকিনী পাহাড় বা ডাইনি পাহাড়ে (ডাইনী বাম) অবস্থিত একটি জ্যোতিলিঙ্গ ধাম। এই ধাম দীপর বিল-এর সামনের পার্বত্য অঞ্চলে অবস্থিত। পৌরাণিক আখ্যান মতে এখানে ভগবান মহাদেব ভিমাসুর নামের দৈত্যকে নিধন করতে অবতার ধারণ করেছিলেন।
ডাকিনী পাহাড়ের অবস্থান একটি বিতর্কের বিষয়। শিব পুরাণ এবং কৌটি রুদ্র সংহিতা মতে ভিমাশঙ্কর (বা ভিমেশ্বর) ডাকিনী পাহাড়ে অবস্থিত। সেজন্য ভক্তরা পামহীর এই ধামকে দ্বাদশ জ্যোতিলিঙ্গ রূপে বিশ্বাস করেন। অনেকলোক পুণা শহরের কাছের ভিমাশঙ্কর ধামকেও দ্বাদশ জ্যোতিলিঙ্গ রূপে আরাধনা করেন।
এই ধামে কোনো মন্দির দেখতে পাওয়া যায় না। বরঞ্চ এখানে একটি শিবলিঙ্গ এবং সেই শিবলিঙ্গের সামনে দিয়ে বয়ে থাকা একটি পার্বত্য ঝোরা দেখতে পাওয়া যায়। এই শিবলিঙ্গকে এখানে আরাধনা করা হয়। এই স্থানের প্রাকৃতিক সৌন্দর্য্য অতি মোহনীয়।
শিব পুরাণে উল্লেখ থাকা মতে, লঙ্কেশ্বর রাবণ-এর ভাই কুম্ভকর্ণ পাতাল-এর রাজার পুত্রী কার্কতীকে বিয়ে করতে চান। রাবণ পাতাল যান এবং কুম্ভকর্ণকে রামের বিরুদ্ধে যুদ্ধে আমন্ত্রণ জানান। কিন্তু কুম্ভকর্ণ যতক্ষণ রাবণ তাঁকে কার্কতীর সাথে বিবাহে সম্মতি প্রদান না করেন, ততক্ষণ যুদ্ধে যেতে অসম্মত থাকেন। পরে নারদ মুনির উপদেশে রাবণ এই বিবাহে সম্মতি প্রদান করেন। বিয়ের পরে কার্কতীকে ছেড়ে কুম্ভকর্ণ যুদ্ধে রাওনা হয়। যুদ্ধে কুম্ভকর্ণর মৃত্যুর পরে কার্কতী কুম্ভকর্ণের পুত্রকে জন্ম দেন এবং এই পুত্রই ভিমাসুর নামে পরিচয় লাভ করে। পরে ভিমাসুর ভগবান ব্রহ্মার তপস্যা করে এবং তাঁর থেকে বর লাভ করে। বর লাভ করে ভিমাসুর ভগবান বিষ্ণুকে প্রত্যাহ্বান জানায় এবং যুদ্ধে আমন্ত্রণ করে। বিষ্ণু এই প্রত্যাহ্বানের প্রতি সম্মতি জানান এবং ভিমাসুরের সাথে যুদ্ধ করেন। ব্রহ্মার বরের মূল্য রাখতে এই যুদ্ধে বিষ্ণু পরাজয বরণ করেন। এরে পরে ভিমাসুর অহংকারী হয়ে পড়ে এবং বিভিন্ন রাজাকে বশ এবং বন্দী করা আরম্ভ করে। ভিমাসুর কামরূপ-এর রাজা প্রিয়ধর্মনকে (কামরূপেশ্বর) পরাজিত করে তাঁকে এবং তাঁর পত্নী দক্ষিণাদেবীকে কারারুদ্ধ করে রাখে। 
প্রিয়ধর্মন এবং তাঁর পত্নী শিবভক্ত ছিল এবং তাঁরা কারাগারেও শিবের আরাধনা করেছিল। ভিমাসুর তাঁদের আরাধনায় ব্যাঘাত ঘটাতে সৈনিক পাঠায়; কিন্তু শিবের ক্রোধে সকলে ভস্ম হয়েছিল। তখন ভিমাসুর প্রিয়ধর্মনকে নিধন করতে চায়। ভিমাসুর আরাধনায় মগ্ন প্রিয়ধর্মনকে আক্রমণ করে, কিন্তু তাঁর তরোয়াল গিয়ে প্রিয়ধর্মনের আরাধনা করা শিবলিঙ্গে আঘাত হানে। সাথে সাথে ভগবান শিবের ভিমাশঙ্কর রূপের আবির্ভাব ঘটে এবং তিনি ভিমাসুরকে বধ করেন। শিবের শরীরের ঘাম থেকে একটি নদীর সৃষ্টি হয় এবং ভক্তরা বর্তমানে এই ধামে বয়ে যাওয়া ঝোরাটিকে সেই নদী বলে বিশ্বাস করেন। এই ঘটনার পরে, যে স্থানে রাজা কামরূপেশ্বর শিবের আরাধনা করেছিলেন, সেই স্থান ভিমেশ্বর নামে পরিচিত হল। দেবতা এবং ভক্তদের অনুরোধে ভগবান শিব এই স্থানে ভিমাশঙ্কর নামে বিরাজ করতে সম্মত হন। তখন থেকে এই ধাম জ্যোতিলিঙ্গরূপে পূজিত হয়ে আসছে। 
এই ধাম গুয়াহাটি শহরের কেন্দ্র থেকে ১৩ কিমি দূরে অবস্থিত। ভিমেশ্বর ধামে যেতে গুয়াহাটির ৩৭ নং জাতীয় সড়ক থেকে পামহীর পিছনে যেতে হয়। গুয়াহাটি রাজ্য তথা দেশের অন্য অঞ্চলের সাথে পথ, রেল এবং বিমান যাতায়ত সুসংলগ্ন।
ম্যাককেনা গ্রেস

ম্যাককেনা গ্রেস (জন্ম: জুন ২৫, ২০০৬) একজন মার্কিন কিশোরী অভিনেত্রী। তিনি ছ’বছর বয়স থেকে পেশাদারভাবে অভিনয় শুরু করেন, তার প্রথমদিকের কাজের মধ্যে রয়েছে জেসমিন বার্নস্টাইন চরিত্রে "ডিজনি এক্সডি"র সিটকম "ক্রাশ অ্যান্ড বার্নস্টাইন" (২০১২-২০১৪) এবং ফেইথ নিউম্যান চরিত্রে ধারাবাহিক "দ্য ইয়ং অ্যান্ড দ্য রেস্টকেসে" অভিনয়।
"এবিসি/নেটফ্লিক্স" অনুষ্ঠান "ডিজাইন্যাটেড সারভাইভারের" পেনি কার্কম্যান চরিত্রে অভিনয়ের জন্য গ্রেস সুপরিচিত। এছাড়াও নেটফ্লিক্সের কমেডি সিরিজ "ফুলার হাউজে" (২০১৬-২০১৮) রোজ হারবেনবার্গার এবং নেটফ্লিক্সের সুপারন্যাচারাল হরর সিরিজ "দ্য হন্টিং অভ হিল হাউজে" থিওডোরা কেইনের ভূমিকায় অভিনয় করেও তিনি প্রভূত পরিচিত লাভ করেছেন।
গ্রেস অভিনয়জগতে পা রাখেন ২০১৩ সালে, টেলিভিশন পাইলট "জো, জো অ্যান্ড জেইন" এ সিডনি চরিত্রে অভিনয়ের মধ্য দিয়ে। পরবর্তীতে তিনি ডিজনি এক্সডি সিরিজ "ক্রাশ অ্যান্ড বার্নস্টেইনে" অভিনয় করেন।" দ্য ইয়ং অ্যান্ড রেস্টলেস" (২০১৩-২০১৫) ধারাবাহিকে তাকে ফেইথ নাওম্যান হিসেবে দেখা যায়। ২০১৫ তে অভিনয় করেন সিবিএস সিরিজ "সিএসআই: সাইবার" এ। সাইন্স ফিকশন থ্রিলার "ইন্ডিপেন্ডেন্স ডে: রিসার্জ্যান্স" ছবিতে তিনি ডেইজি চরিত্রে অভিনয় করেন, রোনাল্ড ইমেরিচের পরিচালনায় নির্মিত ছবিটি ২৪ জুন, ২০১৬ তে মুক্তি পায়। এছাড়া ড্রামা ঘরানার "মিঃ চার্চ" (২০১৬) এবং কমেডি ঘরানার "হাউ টু বি আ ল্যাটিন অভার" (২০১৭) ছবিতে তিনি অভিনয় করেছেন।
২০১৭ সালে মার্ক ওয়েবের ড্রামা ঘরানার "গিফটেড" ছবিতে ক্রিস ইভানসের পাশাপাশি প্রধান চরিত্রে অভিনয় করেন। এই ছবিতে তার অভিনয় ব্যাপকভাবে সমাদৃত হয়, তিনি "ক্রিটিক'স চয়েস মুভি অ্যাওয়ার্ড ফর বেস্ট ইয়ং অ্যাক্ট্রেসের" (সেরা কনিষ্ঠ অভিনেত্রীর জন্য সমালোচকদের মতামতের ভিত্তিতে চলচ্চিত্র পুরস্কার) জন্য মনোনীত হোন।
গ্রেসকে অধিকাংশ ক্ষেত্রেই তরুণ চরিত্রগুলোর বাল্যবেলার চরিত্রে দেখা যায়।. তিনি টনিয়া হার্ডিংয়ের জীবনীভিত্তিক ছবি "আই, টনিয়া"তে অভিনয়ের জন্য আইস স্কেটিং রপ্ত করেন। এছাড়াও হরর ছবি "অ্যামিটভিল: দ্য অ্যাওকেনিং"তে জুলিয়া নামক গুরুত্বপূর্ণ চরিত্রে অভিনয় করেন, ছবিটিতে আরো অভিনয় করেন বেলা থোর্ন, পরিচালনায় ছিলেন ফ্রাঙ্ক খাল্ফন।
গ্রেস হরর ড্রামা ছবি "দ্য ব্যাড সীডে" (২০১৮) এমা গ্রসম্যানের ভূমিকায় অভিনয় করেন।
২০১৯ এর হরর ছবি "অ্যানাবেলে কামস হোমে" গ্রেসকে দেখা যায় জুডি ওয়ারেনের ভূমিকায়, জুন প্যারানরমাল ইনভেস্টিগেটর এড এবং লরেন ওয়ারেনের মেয়ে।' একই বছরে মার্ভেল স্টুডিওর ক্যাপ্টেন মার্ভেল ছবিতে তিনি অভিনয় করেন। 
২০১৮ এর নভেম্বরে ডেডলাইন হলিউড এক প্রতিবেদনে জানায়, নেটফ্লিক্সের "দ্য চিলিং অ্যাডভেঞ্চার অভ সাবরিনা" সিরিজের দ্বিতীয় মৌসুমে তাকে বাল্যকালের "সাবরিনা স্পেলম্যান" হিসেবে দেখা যাবে।.
মাঘনোয়া দ'ল

মাঘনোয়া দ’ল নারায়ণপুর-এর ফুলবাড়ি গাওঁতে অবস্থিত, একে ফুলবাড়ি দ’ল নামেও জানা যায়। পিচলা নদীর পূর্বে মাঘনোয়া বিলের পারে দ'লটি অবস্থিত। একসময় এটি শক্তির অধিষ্ঠাত্রী দেবী কালীর মুখ্য পূজন স্থল ছিল। আহোম রাজত্বে কয়েকজন স্বর্গদেবের এই স্থান দর্শন করার প্রমাণ পাওয়া য়ায়। মানের আক্রমণের সময় দোল এবং পূজারীরা এখান থেকে যাওয়ার সময় দ'লের মুখ্য প্রতিমা (বিগ্রহ) লুকিয়ে রাখা হয়েছিল কিন্তু এটি দ’লে পুনরায় ফিরে আসেনি। পরে কলাবাড়ি ঘর তৈরি করে প্রতিমাটি স্থাপন করা হয়। এটিই হল বর্তমানের বরকালিকা থান। 
মাঘনোয়া দ’লটির চারিদিকে প্রায় ৫ ফুট উঁচু ইটের বেড়া। দ'লে মিশে থাকা বুলনি ঘরের পারে প্রায় ১২৫ হাত দূরে ইটের বেড়ায় মিশে থাকা বাট চোরাসহ মন্দির প্রাঙ্গণে ঢুকতে একটি মাত্র দুয়ার আছে। ইটের গড়ের চারিদিকে একটি মাটির গড়। মাটির গড়ের মধ্যের আয়তন প্রায় ৩৩/১৫ লোচা। গড়ের দক্ষিণ পূর্ব চুকটি মাঘনোয়া বিলে মিশেছে। মাঘনোয়া বিলের আয়তন ৮৯/১৮ লোচা। দ’লটি আটকোণা এবং সম্মুখের গায়ে মিশে আছে বুলনি ঘর। দ’লটি মাটির তলায় কতটা মিশে গিয়েছে বলা শক্ত। বর্তমানে এটি ৩০ হাত সমান উঁচু। আটকোণা দ’লটির প্রত্যেক বাহুর বাইরের দিকের দৈর্ঘ্য ৯ হাত। দ’লটির বেড়ার সাতহাত উঁচুতে একটি কার্নিস আছে। কার্নিসের নিচ থেকে মাটিতে লাগা বেড়ার অংশের মধ্য ভাগ মৃদংগের মতো ফোলা। দ’লটির কার্নিসের নিচে প্রত্যেক বেড়ায় সারিতে পাঁচটি করে দুসারি মূর্তি লাগানো ছিল। বর্তমানে সেসব মূর্তি নাই এবং দ’লটির কলসিও নেই। দ'লের বেড়াগুলি সাতফুট মত উঁচু। বুলনি ঘর দৈর্ঘ্যে বার হাত, প্রস্থ নয় হাত এবং উঁচু প্রায় আট হাত। এর বেড়া প্রায় তিন ফুট উঁচু। দুইদিকের বেড়ায় চারটিকরে চাকি রাখা থাকে। বেড়ায় লাগানো তিনটি ভাঙা এবং আটটি ভাল মূর্তি এখানে তৈরি রাখা আছে। 
এই দ’লটি কে নির্মাণ করেছিলেন তার সংবাদ পাওয়া যায় না। ঘর এবং ইটের ঠাট দেখে এই দ’ল আহোম রাজারা নির্মাণ করেছিলেন বলা যায়। আনন্দ চন্দ্র আগরওয়ালা "কামরূপ তীর্থর বিবরণ" প্রবন্ধ (আবাহন ৫ম বছর) তে মাঘনোয়া দ'লের পারে বিভাণ্ডক মুনির আশ্রম আছে বলে লিখেছেন।
ওবেদ চাবর বুরঞ্জীর মতে স্বর্গদেউ রাজেশ্বর সিংহ(১৭৫১-১৭৬৯)ই পিচলা নদীতে স্নান করে ফুলবাড়ি দেবালয়ে গোঁসানী সেবা করে ৪,০০০ তিরোতা এবং ছেলে মেয়েকে কাপড়, টাকা এবং সোনা দান করেন। 
সরকার এবং স্থানীয় বাসিন্দাদের অবহেলার জন্য দ’লটির প্রায়গুলি সামগ্রীর নষ্ট সাধন হয়েছে। এখনও প্রতিবছর পূজার জন্য অনেক ভক্তর এখানে আগমন ঘটে। কমবেশি পরিমাণে পর্যটকও দেখতে পাওয়া যায়।